Publication: Magyar Közlöny
Issue: MK-2011-52 (Year: 2011, Number: 52)
Era: contemporary
Section: 1993. évi LXXVI. törvény 11. § (1) bekezdése alapján beszámításra kerül.
Paragraph Index: 725

(1) A támogatást a fenntartók a gyermekgyógyüdülõkben, egészségügyi intézményekben, rehabilitációs intézményekben fekvõbeteg-ellátás keretében szakellátásban, illetve rehabilitációs célú ellátásban részesülõ, alap- és középfokú iskolai, a nappali oktatás munkarendje szerinti tanulók tankötelezettségének teljesítését szolgáló – a Közokt. tv. 87. § (1) bekezdés d) pontjában meghatározott – közoktatási feladat ellátásának biztosításához igényelhetik. A támogatás azok után a tanulók után igényelhetõ, akiknek fekvõbeteg-ellátás keretében végzett egybefüggõ (folyamatos) gyógykezelése a huszonegy naptári napot meghaladja, és a gyógykezelés ideje alatt egyéni (ágy melletti) foglalkozás esetén legalább heti nyolc, csoportos foglalkozás esetén legalább heti tizenöt tanóra idõtartamában biztosított az ismeretek szinten tartását, az iskolai hiányzásból eredõ hátrányok csökkentését szolgáló pedagógiai foglalkoztatás, és akikre tekintettel az intézmény rendelkezik a szülõ írásos hozzájárulásával a pedagógiai foglalkoztatáshoz kapcsolódó adatok kezelésére. A támogatás tekintetében a gyógykezelés folyamatosnak minõsül akkor is, ha annak idõtartama alatt hétvégenként a tanuló a gyermekgyógyüdülõbõl, az egészségügyi intézménybõl, a rehabilitációs intézménybõl otthonába távozhat.

Source: https://magyarkozlony.hu/hivatalos-lapok/2aa24c11c1e3dbe4227fa7689c239a5957d36dc8/dokumentumok/1b2946dff90cd13720490f047dfc05f885132c94/letoltes